**Ieinteresētajiem piegādātājiem**

*Par iepirkuma nolikuma prasībām*

VSIA “Kultūras un sporta centrs “Daugavas stadions” (turpmāk – Pasūtītājs) 2018.gada 11.decembrī ir saņēmusi ieinteresētā piegādātāja jautājumu par iepirkuma “Dabasgāzes piegāde”, identifikācijas Nr. DS 2018/6 nolikumā noteiktajām prasībām. Pasūtītājs sniedz šādu papildu informāciju:

**Jautājums Nr.1**

Vēlamies vērst jūsu uzmanību uz izsludinātā konkursa VSIA “Kultūras un sporta centrs “Daugavas stadions”” / Iepirkuma identifikācijas numurs ir DS 2018/6, finanšu piedāvājumā ietvertajām dabasgāzes izmaksām.

Ar izvēlēto periodu 24mēneši, dotajā brīdī iegūsiet zemāku dabasgāzes cenu un lai izmaksas uzrādītu korektu, mūsu piedāvājums ir dabasgāzes cenu norādīt sekojoši:

**+Kā norādīt dabasgāzes cenu un kas iekļauts/ nav iekļauts cenā?**

Cena par 1kWh ar piecām zīmēm aiz komata.

Iekļauj(bez PVN)-

**Pārvades sistēmas jauda**

                **Uzglabāšanas pakalpojums**

                **Balansēšanas pakalpojums**

Neiekļauj(bez PVN)-

                **Pārvades pakalpojums**

                **Sadales pakalpojums**

                **Akcīzes nodoklis**

Tādēļ iepirkuma vērtējamais objekts būtu 1kWh cena par dabasgāzi ņemot vērā augstāk minēto.

Iepirkumā iespējams norādīt šādā redakcijā:

*Dabasgāzes cenā ir jāietver visas ar iepirkuma priekšmetu saistītās izmaksas, tai skaitā,* ***uzglabāšanas*** *izmaksas , pārvades sistēmas pakalpojuma –* ***pārvades jaudas izmaksas****, atlaides un piemaksas, maksa par* ***balansēšanas pakalpojumu****, kā arī visi nodokļi (izņemot akcīzes un pievienotās vērtības nodokli) un nodevas, ja tādas ir paredzētas, kā arī visi iespējamie riski, kas saistīti ar tirgus cenu svārstībām plānotajā līguma izpildes laikā.*

*Dabasgāzes cenā neiekļauj* ***pārvades*** *sistēmas pakalpojuma –izejas punkta Latvijas lietotāju apgādei izmaksas,* ***sadales*** *sistēmas pakalpojuma izmaksas un* ***akcīzes*** *nodokli.*

 **Atbilde:**

 Pasūtītājs informē, ka atbilstoši nolikumā noteiktajam cenā nepieciešams iekļaut Dabasgāzes cenu ar piecām nullēm aiz komata.

 Cenā nav jāiekļauj izmaksas par pārvades pakalpojumu, sadales pakalpojumu, uzglabāšanas pakalpojumu, akcīzes nodokli, jo šīs pozīcijas tiek noteiktas atbilstoši spēkā esošajiem normatīvajiem aktiem.